สอนให้หนูตะเภาทำตามคำสั่งที่ยากขึ้น สอนให้หนูตะเภาทำตามคำสั่งพื้นฐาน
ให้ใช้ลูกบอลที่ไม่หนักและไม่ใหญ่จนเกินไป อย่างเช่นลูกเทนนิส หนูตะเภาจะได้บังคับมันได้ง่ายๆ คุณจะต้องใช้ขนมที่มีลักษณะยาวและแบบด้วย เช่นแครอทหั่นเป็นแท่ง  วางแท่งแครอทไว้บนพื้น แล้ววางลูกเทนนิสบนแครอท กระตุ้นให้หนูตะเภาพยายามผลักลูกบอลออกจากขนมเพื่อที่มันจะได้กินขนม และพูดว่า “ผลักลูกบอล” ทำตามขั้นตอนเดิมไปเรื่อยๆ และในที่สุดคุณน่าจะสามารถเอาขนมออกเพื่อที่หนูตะเภาจะได้เรียนรู้ที่จะผลักลูกบอลเองโดยไม่มีขนมได้ คุณจะต้องใช้ห่วงที่มีเส้นผ่านศูนย์กลางประมาณ 6-10 นิ้ว หรืออาจจะใช้ลวดล้างไปป์มาดัดเป็นห่วงขนาดประมาณนั้นก็ได้ ขอบกระปุกไอศกรีมหรือไม้เทนนิสที่ไม่มีเอ็นก็ใช้ได้เหมือนกัน สิ่งสำคัญคือสิ่งที่คุณเอามาใช้เป็นห่วงจะต้องไม่มีขอบที่แหลมคมหรือมีสิ่งที่หนูตะเภาจะไปติดระหว่างฝึกกระโดดได้  เริ่มโดยการถือห่วงให้แตะพื้นหรือพื้นกรงของหนูตะเภา ถือขนมไว้ด้านหนึ่งของห่วง หรือให้คนมาช่วยถือขนมระหว่างที่คุณถือห่วง เรียกชื่อหนูตะเภาและถือขนมในจุดที่มันจะมองเห็นขนมผ่านห่วงได้ ออกคำสั่งว่า “ลอดห่วง” คุณอาจจะต้องสะกิดหรือดันหนูตะเภาเบาๆ เพื่อทำให้มันกระโดดลอดห่วง เมื่อเวลาผ่านไป ขนมจะสร้างแรงจูงใจมากพอจนมันยอมกระโดดลอดห่วงไปกินขนม ชมหนูตะเภาและให้ขนมมันเมื่อมันลอดห่วงมาได้ ทำซ้ำแบบนี้ไปเรื่อยๆ จนหนูตะเภาเริ่มลอดห่วงเอง ไม่จำเป็นต้องใช้ขนมอีกต่อไป เจ้าของหนูตะเภาหลายคนฝึกให้หนูตะเภาเข้าห้องน้ำในกระบะทราย แต่ก็ต้องใจเย็นและฝึกเยอะมากๆ กว่าจะสำเร็จ ขณะที่กำลังเริ่มฝึกหนูตะเภาให้ใช้กระบะทราย ให้เตรียมตัวไว้ก่อนเลยว่าหนูตะเภาจะต้องเข้าห้องน้ำผิดที่บ้าง อย่าดุหรือทำโทษมันหากสิ่งนี้เกิดขึ้น หนูตะเภาจะตอบสนองต่อวิธีเสริมแรงทางบวกและการที่คุณแสดงความเข้าใจมันมากกว่า  ในการฝึกให้หนูตะเภาใช้กระบะทราย ให้วางกระบะทรายในกรงในจุดที่มันมักจะเข้าห้องน้ำ ใส่ฟางสักกำมือหนึ่งและก้อนอุจจาระหนูตะเภา 2-3 ก้อนลงในกระบะ เมื่อคุณสังเกตเห็นว่าหนูตะเภาใช้กระบะทราย ก็ให้ให้ขนมมันเป็นรางวัล เมื่อเวลาผ่านไป มันจะเข้าใจว่าการใช้กระบะทรายเป็นเรื่องที่ดีที่ทำให้ได้ขนม และจะเริ่มใช้กระบะทรายเป็นกิจวัตร หนูตะเภา เช่นเดียวกับสัตว์เลี้ยงอื่นๆ สามารถเรียนรู้ที่จะมาหาคุณเมื่อคุณเรียกชื่อมันได้หากได้ฝึกสักหน่อยและมีขนมเป็นแรงจูงใจ อย่าลืมเรียกชื่อหนูตะเภาบ่อยๆ และเรียกชื่อมันเวลาคุณให้อาหารและขนม  คุณสามารถลองฝึกให้หนูตะเภามาหาคุณเวลาคุณเรียกชื่อโดยการเอามันออกมาจากกรงแล้ววางลงห่างจากตัวคุณไป 2-3 ฟุต เรียกชื่อหนูตะเภาและยื่นขนมที่มันชอบออกไป หนูตะเภาน่าจะมีแรงจูงใจให้วิ่งมาหาคุณ เมื่อมันวิ่งเข้ามา ให้ขนมมันเป็นรางวัลซะ ฝึกอย่างนี้อย่างน้อยวันละครั้ง เมื่อเวลาผ่านไป หนูตะเภาน่าจะมาหาคุณเมื่อคุณเรียกชื่อ ไม่ว่ามันจะอยู่ในกรงหรือนอกกรง นี่เป็นคำสั่งง่ายๆ อีกข้อที่คุณสามารถสอนหนูตะเภาโดยใช้ขนมได้  ถือขนมไว้เหนือหัวหนูตะเภาเพื่อที่มันจะต้องยืนบนขาหลังเพื่อจะกินขนมได้ ออกคำสั่งว่า “ยืนขึ้น” แล้วก็ให้ขนมหนูตะเภาเมื่อมันยืนบนขาหลังแล้ว สั่งคำสั่งนี้ซ้ำวันละครั้งอย่างสม่ำเสมอ เมื่อเวลาผ่านไป หนูตะเภาจะยืนเมื่อคุณสั่งทั้งที่คุณไม่ได้ถือขนมอยู่ก็ตาม คุณจะฝึกใช้คำสั่งนี้เวลาหนูตะเภาอยู่ในกรงหรืออยู่นอกกรงก็ได้  ถือขนมไว้ในมือและรอให้หนูตะเภาเข้ามาหา เมื่อมันอยู่ตรงหน้าคุณ ให้ขยับมือเป็นวงกลมแล้วออกคำสั่งว่า “เดินเป็นวงกลม” หนูตะเภาน่าจะเดินเป็นวงกลมตามมือของคุณที่ถือขนมอยู่ เมื่อมันเดินครบวงแล้วก็ให้ขนมมันซะ ทำแบบนี้ซ้ำวันละครั้งจนหนูตะเภาสามารถเดินเป็นวงกลมตามคำสั่งโดยไม่ต้องมีขนมได้
ฝึกให้หนูตะเภาผลักลูกบอล. สอนให้หนูตะเภากระโดดลอดห่วง. ฝึกให้หนูตะเภาใช้กระบะทราย. ฝึกให้หนูตะเภามาหาเมื่อคุณเรียกชื่อ. ฝึกให้หนูตะเภายืน. ฝึกให้หนูตะเภาเดินเป็นวงกลม.
https://www.wikihow.com/Train-Your-Guinea-Pig https://www.wikihow.com/Train-Your-Guinea-Pig
Teaching Your Guinea Pig Advanced Commands Teaching Your Guinea Pig Basic Commands